**NUSTALGIA**

Pensu a sta terra ca mi sta luntana, sta terra prufumata sutta ‘u suli,

ca iu lassai pi ghiri a travagliari, cu gran duluri e granni dispiaciri.

Pensu a la me casuzza chi lassavu, a li biddizzi di sta terra mia,

iu ccà li viu ‘nta ‘u sonnu e m’adduluru, pinsannu sempri a ‘u jornu di turnari.

E’ ‘na ‘nfilicità luntanu stari, luntanu di sta terra di Sicilia,

lassai l’amuri e tutti li me cari,   lassai l’oduri di la primavera.

Iu cantu pi putirimi scurdari, ca sugnu fora di la casa mia,

cu stu distinu ccà nun c’è chi fari, ca soffru e pensu sempri di scappari.

Lassatimi un raggiu di lu suli, ‘na guccitedda di l’azzurru mari,

lassati di la zagara l’oduri, ca quannu tornu li vogliu truvari.

E’ ‘na ‘nfilicità luntanu stari, luntanu di sta terra di Sicilia,

lassai la mamma e tutti li me cari, lassai l’oduri di la primavera.